
Presentació 


Aquesta nova col-lecció del Servei de Publicacions de la URV, 
Retrats de Vi, és una excel-lent iniciativa que ens aporta el co- 
neixement d'uns quants enòlegs, formats a la Universitat Ro- 
vira i Virgili, els quals, a través de la seva experiència profes- 
sional i personal, ens faran entendre més en què consisteix la 
seva feina, els objectius que es plantegen i els reptes als quals 
s'enfronten, però sobretot ens ajudaran a percebre la seva es- 
tima per una professió molt arrelada a les nostres terres. 

En el 25è aniversari de la Facultat d'Enologia, aquesta 
col-lecció constitueix també un reconeixement a la tasca duta 
a terme pel professorat i el personal d'administració i serveis 
que hi ha treballat. Un període en què s'hi han format més 
d'un miler de professionals en els diferents ensenyaments 
que s'hi imparteixen, més de la meitat en enologia. També cal 
destacar l'equip humà, que sempre ha interpretat els canvis 
que s'anaven produint i ha anat adequant la formació i la 
recerca als nous reptes socials i econòmics. La darrera mostra 
d'això és la posada en funcionament al curs 2015-16 d'un nou 
màster Erasmus Mundus en Vi i Turisme, el primer coordinat 
per la nostra universitat. 


La universitat del segle xxi du a terme tres grans missions: 
la primera, la formació de les persones al més alt nivell en co- 
neixements, capacitats i habilitats, la segona, la investigació 
d'excel-lència que se centra en la generació de coneixement 
i es transfereix a través de la primera missió, la formativa, 
i també a través de la tercera, que és la vinculació amb el 
desenvolupament econòmic, social i territorial, l'impuls a la 
societat del coneixement. 

És així com la URV exerceix la seva tasca, combinant 
conscientment un marcat paper territorial, com a expressió 
principal del seu compromís amb la societat, amb un paper 
internacional en la seva activitat de recerca. Aquesta conne- 
xió entre formació d'excel:lència, solvència investigadora i 
realitat social i econòmica de les comarques meridionals de 
Catalunya ha esdevingut l'eix mestre del desenvolupament 
de la Universitat. En concret, l'enologia ha estat una de les ar- 
rels que ha lligat la URV amb el territori. De ben segur que els 
diversos protagonistes de Retrats de Vi ens aporten aquesta 
visió de conjunt. 


Josep Anton Ferré Vidal 
Rector de la Universitat Rovira i Virgili 

D'ALLÀ ON FA MÉS DE VUIT SEGLES es Va escriure el primer text 
literari en català, li ve l'arrelament a la terra. Neix a Orga- 
nyà, a l'Alt Urgell, en un entorn rural íntim i plàcid que no 
l'ha abandonat mai en la vida personal i que s'ha reivindi- 
cat amb força en el terreny professional, un cop finalitzats 
els estudis d'Enologia a la Universitat Rovira i Virgili de 
Tarragona. És el primer enòleg de la URV que ha completat 
la formació amb una beca Erasmus a la Universitat Victor 
Segalen de Bordeus i ha acumulat en pocs anys una visió 
molt àmplia i sòlida del món del vi, sense ser hereu de cap 
empresa del sector. 

Dels americans ha après el no risf no fun i probablement 
aquest nervi l'ha dut a crear la primera cervesa de garnatxa 
catalana, a recuperar un vinyet d'una hectàrea de carinye- 
na centenària al Molar, a vinificar sauvignon blanc a pocs 
quilòmetres del mar o a elaborar un vi monovarietal de 
merlot a Santes Creus i un de sirà a Salamanca. 

Les seves elaboracions es reconeixen ràpidament per un 
segell inconfusible que emana de l'anàlisi profunda no no- 
més de l'amplitud sinó també de la longitud del vi, que té a 
veure amb la recerca del grau de maduració òptim del raim. 
Manifesta una curiositat innata per la investigació vitiviní- 
cola i la formació enològica que continua posant en pràctica 
a la URV com a membre del Grup de Recerca en Vitivinicul- 
tura del Departament de Bioquímica i Biotecnologia de la 
Facultat d'Enologia i impartint classes al Curs Professional 
de Sommelier. 

Demostra també unes ganes admirables de seguir apre- 
nenti aprofundint en les idees ja consolidades, però plante- 
jant-se nous interrogants sobre el canvi climàtic i l'adapta- 
ció de les varietats en funció del clima. Ho fa, però, lluny de 


l'entorn més immediat, a Austràlia i Nova Zelanda. Al Nou 
Món, hi ha trobat des de fa tres temporades l'equilibri emo- 
cional, que també anhela i cerca després a la planta. Cada 
cop que torna de les àrees més avançades tecnològicament 
en enologia, se sent més profundament impressionat pel 
Vell Món i, sobretot, pel triangle de regions catalanes on 
la viticultura és heroica amb el denominador comú dels 
sòls de llicorella. Amb projectes propis a la DOQ Priorat, 
Montsant i d'assessorament a la DO Tarragona, l'enòleg 
Toni Sànchez-Ortiz repercuteix en el vi allò que ha après 
en els seus orígens humils: connexió amb la natura i hores 
incomptables d'observació i d'interacció amb el medi. Afir- 
macions seves nobles i sinceres com que "la viticultura bi- 
odinàmica és una visió científica de les tradicions d'abans" 
vénen d'un passat molt present. 

En aquest abans s'installa una figura determinant: 
l'àvia materna, que mor a principis de 2015. Ha estat la 
seva tutora en la vida rural al Pirineu, la que sempre l'ha 
aconsellat, la que l'ha acompanyat a podar les vinyes del 
Saurí, a qui està dedicat el poema de Miquel Martí i Pol de 
l'inici. És conscient que aquest referent familiar perviurà 
en ell per sempre més i en les formes de treballar i viure la 
vinya: "El màxim que pots donar de tu mateix ho transmets 
a través dels vins." l aquesta premissa l'aplica com a enò- 
leg, olivicultor, enòleg visitant (flying mvinemaRer), consul- 
tor i persona sensible i mesurada que és. Un professional 
polivalent amb el do d'entendre, comprendre i compartir 
altres qualitats innates. Al grup de pensament i reflexió Et- 
hos Priorat, del qual forma part, se'l presenta com "un al- 
quimista que empra la ciència per confirmar la seva relació 
intuitiva amb la natura". 


LES MANS 


"Envejo els ocells 
perquè tenen ales 
—però no tenen mans. 
Envejo els arbres / perquè tenen branques 
—però no tenen mans, ni ungles... 
He envejat els ocells, 
però les mans 
són fortes, 
estimen, 
donen i accepten d 
Vull mans 
i no vull ales" ed 


Montserrat Abelló 


Fill únic d'una família humil del Pirineu català, Toni Sàn- 
chez-Ortiz neix el 1978 i es va graduar en Enologia amb 23 
anys a la Universitat Rovira i Virgili de Tarragona. Els pares, 
treballadors de l'empresa Taurus, no van tenir l'oportunitat 
d'anar a l'escola ni tampoc el van poder guiar acadèmica- 
ment, de manera que la intuició el va conduir en els primers 
anys de formació. 

"Tenia un món intern molt ampli, era fill únic i la vida 
rural em va dur a estudiar molt perquè se'm donava bé. Em 
submergia en els llibres de física i química, però també sentia 
curiositat per l'entorn. M'apassionava caçar insectes, tenia 
molta imaginació i sempre feia càlculs amb gestos i símbols 
a l'aire." Despuntava ja de petit com a persona creativa i 
imaginativa, inquieta per relacionar-se amb el medi i amb 
ell mateix. 


"Primer vaig pensar a estudiar medicina i podologia, per- 
què havia vist a casa com li tractaven els peus a l'àvia i per- 
què, d'altra banda, volia deixar de sembrar patates i blat de 
moro i no haver d'anar a l'oliva. Em vaig voler distanciar 
de la terra i entrar al laboratori." Tanmateix, la vida rural 
que tant l'ha omplert i ara anhela durant les llargues absèn- 
cies de la vall pirinenca que el va veure créixer marcarà els 
seus inicis professionals. 

Arriba a Barcelona amb ganes d'allunyar-se d'allò que 
ara més el sedueix. "Vaig viure molt acompanyat de gent 
gran, que han estat els meus mestres, i n'he heretat les ga- 
nes d'escoltar-los. Aprendre de la seva experiència forma 
part de la meva litúrgia. L'àvia materna ha estat la meva 
gran tutora, de qui ho he après tot. Amb ella em vaig criar 
i sempre m'ha ensenyat a lluitar i a tirar endavant, fins i 


tot en moments adversos. Per sobre de tot, m'ha transmès 
l'actitud d'ajudar els altres." Els records amb l'àvia són una 
font que brolla inesgotablement: "Li dec les infusions de 
saúc i menta i la melmelada de fruita que preparo tot so- 
vint. L'hauries d'haver conegut, vam ballar per Sant Magí 
ara fa quatre anys a Tarragona." Ho explica amb extrema 
sensibilitat i vol deixar clar que no és un comportament 
hippie: "És com la biodinàmica en viticultura, una visió 
científica de les tradicions d'abans. Amb l'àvia, ja posàvem 
rasts d'alls al costat de les oliveres que tenim plantades a 
1.500 metres d'alçada al Pirineu, empràvem la cendra com 
el sofre perquè té una funció assecant per combatre els 
fongs, fèiem foc a terra..." 

Els costums i les tradicions són les arrels de la seva pràc- 
tica vitivinícola actual, herència d'un passat interromput 
durant uns anys de parèntesi i distància amb la ruralitat. 
Inicia la vida universitària a la Universitat de Barcelona 
amb els estudis de Química, que compagina amb l'apre- 
nentatge de l'alemany. En acabar la carrera, treballa a Fra- 
pe Behr Group, a la Zona Franca de Barcelona, i després 
d'una trobada al bar de la Facultat de Farmàcia de la UB i 
de l'estada a l'Oltoberfest amb la companya Anna Molins, 
començarà el seu periple per Alemanya que el portarà a 
descobrir l'apassionant món del vi. "No era d'aquest sec- 
tor, però sóc un romàntic", afirmarà en més d'una ocasió 
durant la conversa. Al país alemany exerceix la seva ac- 
tivitat professional a Henhel, i més tard, a Schvvarzlopf. 
Probablement les nits fredes i les ganes de guanyar vida 
social van ser el desencadenant de tot plegat: "Mentre era a 
Alemanya, em vaig inscriure a un curs de vins i destil-lats i 
vaig pensar que potser després de començar a entendre-ho, 


e El màxim que pots donar de tu ma- 
teix, ho expliques a través dels vins 


podria treballar en un laboratori de vins." No deixa de pen- 
sar en la química de la vida, no és conscient que l'acabarà 
aparcant. 

Va ser a la mateixa biblioteca de Henhel on descobreix 
els estudis d'Enologia a la Universitat Rovira i Virgili: 
"Mentre buscava llibres de química en alemany navegava 
per la vveb de la URV i després d'entrar-hi mil cops vaig 
decidir que em matriculava, encara recordo aquell ordi- 
nador amb tecles canviades d'ordre i dièresi a les vocals. 
Tothom em deia que no tenia opcions sense venir del món 
del vi, que no tindria nas per a les aromes." L aventurer 
com se li pressuposa a un home de muntanya, des d'Ale- 
manya inicia els tràmits per inscriure's a la llicenciatura 
de segon cicle d'Enologia. Un any i mig d'estudis que co- 
mença amb poc més de 21 anys. "No volia estar en llocs 
contaminants." 

D'Organyà a Barcelona, de Barcelona a Dússeldorf i de 
Dússeldorf a Tarragona. "Finalment em decideixo a estu- 
diar Enologia, que és la biologia de la vinya. Ningú fins 
aleshores m'havia parlat dels microorganismes de la terra, 
dels efectes de regar més o menys el sòl, del desfangament 
dels vins blancs. No rebia cap herència ni tenia cap contacte 
en el món del vi, només amb el camp i la vida rural." Il es 
tanca el cercle amb l'inici dels estudis enològics, tot retor- 
nant als orígens. "El treball al camp ens permet preservar 
el paisatge", afirma. 

És un sentimental. Però a la intuició li ha posat esforç, 
dedicació, constància, polivalència i flexibilitat. 


ee Francesc Ferré 

"PEL POBLE VELL DE CORBERA hi hauríem de caminar descal- 
ços, és un santuari." Carrers completament buits i cases en- 
runades sota un sol radiant de finals de febrer i un cel blau 
enteranyinat de núvols que el cerç ha desfilat. Som en un 
dels escenaris més dantescos de la Guerra Civil espanyola, 
en una comarca, la Terra Alta, que ha viscut aillada molt 
de temps. "Som la cinquena província", resumeix resignat 
Francesc Ferré, el jove enòleg del Celler Frisach. L'art apun- 
tala el Poble Vell amb l'Abecedari de la Llibertat, començant 
per una A de forja, immensa, als accessos, per bé que la Ç, 
de falç, és la que guarda un significat més especial per a ell. 
"Les lletres han de portar a les paraules i d'aquestes n'ha de 
sorgir la fraternitat." 25 artistes compromesos amb aquest 
objectiu en un monument únic i universal a la pau. 

"Els pobles no són pobres pels recursos sinó per la gent 
que hi viu." Rotund en les afirmacions, Ferré es deu al 
territori que l'ha vist néixer i exalta sempre la tradició pa- 
gesa familiar i els episodis cruents que al segle XX patien 
els corberans. "Totes les cases del Poble Vell feien vi per 
a consum propi, de la mateixa manera que elaboraven el 
pa. Les runes revelen els trulls enrajolats i les trulloles. Un 
home consumix una mitjana de 3.500 quilocalories avui 
en dia, mentre que abans en consumia 7.000. S'alimenta- 
ven amb un bon tros de pa, quatre figues, dos ametlles i 
dos avellanes, i un bon got de vi per agafar forces i treba- 
llar la terra", relata. "Fins dos anys després de la Batalla 
de l'Ebre ningú no va poder tornar a elaborar vi. Les vi- 
nyes de Corbera estaven arrasades. La gent del poble va 
sobreviure del reaprofitament de la metralla." 

Els estudis de primària i secundària els va cursar en di- 
ferents centres educatius de la Terra Alta (Ascó, Corbera 
d'Ebre i Gandesa) i l'especialització enològica, a l'Escola 


Jaume Ciurana de Falset, primer, i a la Facultat d'Enologia 
de la URV, després. "A Falset aprenc el com i a Tarragona, 
el perquè." A la seva targeta de visita hi diu amb orgull que 
és "pagès" i no hi falta el segell "sóc autòcton", que també 
trobarem estampat a les caixes de cartró de vi. Manté in- 
tacta la fidelitat als orígens, que és tan gran com el respecte 
que té a la terra. A la Cota 402 de Corbera d'Ebre, posició 
estratègica per albirar en 360 graus el paisatge agrest ter- 
raltí, reivindica els vins de trinxera i no és exagerat dir que 
commou els visitants amb un relat sincer abans d'iniciar-los 
al tast: "Us he d'ensenyar una cosa molt gran i espectacular. 
El que veieu aquí no es pot pagar amb diners." 

"El territori no passa de moda i els nostres vins hi tenen 
una relació molt estreta. És un vincle que es pot conside- 
rar clàssic, però hi és. Tenim cultiu d'olivera, d'ametllers i 
de vinya, també alguns presseguers. Som això, ni menys ni 
més", explica amb convenciment. Li agrada treballar a la 
vinya, assegura que al laboratori no pot, però és de tarannà 
inquiet i entre el camp i el celler fa lloc per a la creativitat. 
"Sempre ens sorprèn a taula amb propostes de dibuixos i 
noms per a les etiquetes. Entre tots les discutim i decidim, 
però la seua opinió sovint s'imposa", confessa Antònia 
Llop, la mare. 

Ella és mestra i el pare, també de nom Francesc, pagès 
i professor d'autoescola perquè assegura que la terra "no 
dóna". El fill des de jove ha compaginat estudis i treball al 
camp i li han inculcat sempre la importància de formar-se 
per ser competent en el món de l'elaboració del vi i de l'em- 
presa. "El pare li deia que havia de saber per què ensulfa- 
tava", apunta la mare. El 2005, amb el suport dels pares, el 
Francesc i el seu germà Joan —que ara cursa el grau d'En- 
ginyeria Agrícola a Lleida—, decideixen iniciar per compte 


propi l'aventura d'elaborar vi. Fins aleshores havien portat 
el raim a la Cooperativa, de la qual el seu avi va ser un dels 
socis fundadors. 

"El celler és un lloc on s'elabora un aliment", afirma 
Ferré. Un altre santuari ple de silencis, màgia i escalf, entre 
trulls antics sota terra i les tines d'acer més noves. Sang de 
Corb, Rarme, Vernatxa, L'Abrunet, La Foradada... Paisat- 
ges i personatges de la Terra Alta, reals i imaginaris, que 
recuperen valor amb el vi. El català terraltí, la seva llengua, 
dóna tipicitat i singularitat al projecte, cosa que l'ha portat 
als restaurants amb estrella Michelin de San Francisco, per 
exemple. 

Ferré ha mirat sempre de cara la imatge desoladora 
del Poble Vell. La recuperació de la memòria històrica és 
un deure pendent i la seva generació, els néts dels qui 
van patir la Guerra, se'n vol fer càrrec. Ha trobat en el vi 
una manera de no oblidar i d'homenatjar. És tan obstinat 
com rebel i no és casual que la imponent església vella de 
Corbera, entre cosits i forats dels enfrontaments bèl-ics, 
sigui l'escenari d'una de les nits més càlides del vi terraltí. 
A glops de vernatxa, sota l'eclipsi de la varietat autòctona, 
homes i dones d'arreu es retroben per fer costat als enòlegs 
de la Terra Alta que excel-leixen i que han entès les paraules 
de la poeta Joana Raspall, recollides a la J de l'Abecedari de la 
Llibertat, del Poble Vell: "Que mai a la terra hi hagi lloc per 
a l'odi i la guerra." 

"El nostre és un celler ecològic. Som pagesos, cultivem 
varietats autòctones. Si no valorem el que tenim nosaltres, 
qui ho farà2" 


Al número 26 de l'avinguda Catalunya de Corbera d'Ebre hi 
ha el Celler Frisach, que du el cognom de la família paterna. 
"De procedència centreeuropea, d'Àustria, com Domènech, 
March o Llambrich, tots acabats amb ch", explica Francesc 
Ferré. I continua: "És un cognom estrany, n n'hi deu haver un 
centenar a tot l'Estat espanyol i tots amb vincle a Corbera." 
El celler és als baixos d'una casa que el 1930 tenia el mateix 
ús i que els seus pares van adquirir fa quinze anys perquè, 
segons explica la mare, es venia "conjuntament amb unes 
terres, que era el que volíem comprar". Només entrar, els 
ulls giren inevitablement cap als trulls antics de color ver- 
mell granat encara en ús, que són testimoni de l'elaboració 
de vi a principis del segle XX. 


"Si no vals per estudiar, a fer de pagès", havia sentit Ferré 
més d'un cop al poble. Lamenta el to amb què encara es 
parla d'un ofici que ha estat determinant per al país, per 
a la conservació de paisatge, la prevenció dels incendis i 
la producció de collites. Una professió que també és vital 
per a l'alimentació. "Als Estats Units els pagesos estan al- 
tament qualificats, però aquí els qui saben l'ofici són gent 
gran que es va morint", explica. "El risc és molt alt. Tre- 
balles dur tot l'any i no saps si una pedregada a final de 
temporada pot arruinar-te tota la producció. Nosaltres som 
pagesos de tota la vida, més de 200 anys dedicats a la terra. 
Però sabem que el vi no és només vi, és molt més. Hi ha 
molt valor afegit: és imaginació, creativitat, té un percentat- 
ge intangible molt alt", explica. Se'l veu còmode en aquesta 
faceta multitasca dins d'una petita empresa familiar. 

Amb aquests precedents familiars i sobretot pel con- 
venciment dels pares, aviat va veure que s'hauria de for- 
mar si volia treballar la terra. "Si no estàs preparat, no 


ee Si tens la terra viva, tens vins vius 


vingues al tros", li deien a casa. "Si has de fer anar la mà- 
quina d'ensulfatar, no servix només que conegues la me- 
cànica, el més important és el perquè del seu ús", insistia 
sempre el pare. 

Del món rural no se n'ha desconnectat mai, a diferència 
de la tendència natural de part de les últimes generacions. 
Els estudis de primària els va cursar fins a quart a Ascó, 
a la Ribera d'Ebre, i els va finalitzar a Corbera mateix. La 
secundària, a l'IES de la capital terraltina, Gandesa. Un en- 
torn plàcid i amable, immediat al camp, que l'ha portat a 
aprendre tantes coses com a l'escola i a casa. "Quan érem 
petits jugàvem a construir cabanyes entre vinyes. Després 
d'hores d'entretenir-nos, quan ja estaven fetes, les tiràvem 
a terra", recorda amb innocència. 

Des de molt aviat ha tingut clar que "els pobles no són 
pobres pels recursos sinó per la gent que hi viu" i és pro- 
bablement aquesta afirmació la que l'ha dut a superar-se 
constantment i adquirir el saber fer que vol deixar a Cor- 
bera d'Ebre. "Vas a vendre vi, no fum. Vas a vendre la his- 
tòria de la teua família. És molt important transmetre-ho i 
d'això se n'ha de saber, també." 

Els anys d'adolescència no han estat exempts de rebel- 
lia. S'intueix per la seva manera de ser clara, directa i va- 
lenta. Ho confirma la mare, que és al celler etiquetant amb 
imatge renovada L'Abrunet, satisfeta que el seu fill hagi 
sabut canalitzar aquest caràcter a través d'una professió 
que l'omple. "El iaio patern portava el cooperativisme a 


la sang, es prenia molt a pit els acords de les assemble- 
es, però en acabar els estudis de Francesc vam veure que 
la viabilitat era muntar una empresa familiar", comenta 
l'Antònia. 

"Volia treballar a casa perquè veia que hi havia mol- 
ta faena i pensava que estudiant una carrera a Tarrago- 
na només podria tornar a Corbera a ajudar els caps de 
setmana." La preocupació era atendre primer les neces- 
sitats familiars, però els estudis van haver d'imposar-se 
per afrontar la vida al camp en les millors condicions. A 
l'Escola d'Enologia Jaume Ciurana de Falset va aprendre 
el com i a la Facultat d'Enologia de la URV a Tarragona, 
el perquè de les coses. Al poble en va descobrir tantes 
d'altres relacionades amb valors com la humanitat, el res- 
pecte, el civisme i la concòrdia. I és aquí on apareix per 
primer cop en la conversa el pintor Jesús Pedrola, l'únic 
artista resident al Poble Vell, el motor de la seva recupe- 
ració. Ell és qui va impulsar el mural infantil de mans es- 
tampades sobre fang i cercles de colors diversos. Ho va 
fer des de la Casa de Cultura de Corbera i ara l'obra dóna 
la benvinguda al Poble Vell. Convida tothom a homenat- 
jar els corberans. Disset anys separen la mà del Francesc 
enòleg de la mà de fang del nen entremaliat que va ser, 
que està estampada sobre un verd que segurament ja el 
feia albirar un futur esperançador per a la comarca. El pas 
del temps li ha donat expertesa i seguretat. Confiança en 
els corberans i en La Foradada. Deu anys després del seu 
primer vi al Celler Frisach, el 2015 ret homenatge al poble 
que l'ha vist néixer, a la imatge d'edificis de planta alta, 
foradats de petites finestres. "La Terra Alta és una joia que 
és a 300 metres sota terra. Cal encara un temps per veu- 
re-la tallada, com ara està el Priorat", sospira. 


Anna Espelt 


REMULLANT ELS PEUS a la vora del mar, a l'Empordà, amb 
la mare, assaborint garotes i un Terres Negres a la copa. El 
vi forma part de la trilogia del Celler Espelt més lligada al 
terrer, elaborat amb raim de vinyes plantades al segle pas- 
sat, entre els anys 1934 i 1954. Encara n'hauran de passar 
22 més per veure néixer l'Anna, un dissabte, el dia de Sant 
Ferriol de 1976, en plena campanya de la verema. "El pare 
havia d'anar a collir raim i no s'hi va presentar. A l'avi no 
li va fer gens de gràcia, fins que no en va saber el motiu", 
revela. 

La imatge inicial és un desig, probablement ja com- 
plert, però també i sobretot una declaració d'intencions 
d'una biòloga i enòloga que es manifesta inquieta, expres- 
siva i gesticuladora. Es de conversa amena i profunda de 
mar de fons, i d'ironia fina. Una dona de 38 anys reflexiva 
que ha sabut trobar la calma dins del caos que és la vida 
—la vida en femení principalment—, però que mai deixa 
de fer la vista endavant i endarrere. Acaba de tancar l'ar- 
bre genealògic de la família i se la veu tan interessada a 
recuperar bocins del passat com a abordar il-lusions de 
futur. La vinya demana paciència i entén que s'ha d'apli- 
car el ritme que marca el cep: "Tinc tendència a tenir molts 
fronts oberts i ara mateix hi ha dues idees en què ja hi 
penso, però sé que he de consolidar-ne d'altres primer." 

Pertany a la tercera generació d'una família de viticul- 
tors de l'Empordà, amant dels viatges. A Tòquio, al bar de 
vins que duu el nom d'Espelt, hi va deixar escrit fa alguns 
anys: "Empordà a cada copa/ Arrels que arriben molt 
lluny/ Lligams que no ens esperàvem / I que ara són pro- 
funds." Va arribar a la direcció vitivinícola i enològica del 
Celler Espelt l'any 2000 amb recança de no haver vist món 
primer. Encara no sé com sóc, una de les obres més emblemà- 


tiques de l'escriptora empordanesa Maria Àngels Vayreda, 
l'ha acompanyat en bona part del trajecte i ara ha manlle- 
vat el títol a l'autora per afirmar amb rotunditat que els 
vins de l'Empordà ja han trobat el seu camí. Preparant el 
tast que va dirigir a Monvínic per encàrrec, fa uns mesos, 
va descobrir en primera persona el potencial dels cellers 
empordanesos que té a la vora. "L'Empordà és on moren 
els Pirineus, a tocar de mar. És una zona rica, principalment 
el cap de Creus, amb pendents i terres primes, amb sòls 
geològicament complexos de famílies grantítiques i pissar- 
roses." Amb diversitat i contrast però amb un accent parti- 
cular que no només marca el vent capritxós de tramuntana. 

Amb estudis de Biologia i Enologia, té Espelt al cap i 
les vinyes de Mas Marés, al cor. Els ceps plantats al cap de 
Creus, desafiant la bellesa blava del golf de Roses, l'emba- 
daleixen. Calen trenta segons en silenci i respiració profun- 
da per comprendre la magnitud de l'espai. És el lloc on la 
farigola inunda amb subtilesa el nas i perfuma les mans de 
bàlsam perenne. Té un caràcter més salvatge que en qual- 
sevol altre paratge empordanès. 

Anna Espelt és d'acció més que de vers: "El més impor- 
tant d'Steve Jobs és el que va fer i no el que va dir. Aprèn a 
gaudir amb el que fas, cal ser més pràctic i més real." 

S'ho aplica cada dia en totes les hores de dedicació que 
li calen, que són moltes, per empènyer el projecte d'un 
avi visionari. El temps s'esmuny veloçment però ella sap 
aprofitar-lo com si no n'hi hagués un de nou. És propera 
i apassionada, sobretot allà on sent més felicitat i risc, en- 
tre vinyes velles de lledoner roig o a tocar de mar. "Rauxa, 
terra i art", l'essència empordanesa que vol transferir als 
seus vins, la que nodreix l'obra de Dalí, la cuina de Ferran 
Adrià: "No és casualitat que a tans pocs metres de distància 
hi hagin nascut dos genis universals", sentencia. 


"Mare, estic obligada a treballar al celler" La Lola té 13 
anys, és la gran de les tres filles d'Anna Espelt i fa poc va 
expressar en veu alta una pregunta que li rondava feia 
temps, probablement pels comentaris que sent a l'escola. 
"No, no ho estàs. Hi treballaràs si tu vols. Tu tries." "A mi 
m'agradaria ser directora d'exportació (export manager)", 
comenta la Lola. "Et tocarà aprendre molts idiomes, enda- 
vant", li respon sa mare. El vi, indissociable de la vida, com 
escriuria el poeta. 

"El meu pare explica sempre que als 8 anys vaig elabo- 
rar el primer vi i el resultat va ser vinagre", reconeix Anna. 
Va ser més prematura que les seves filles, però totes dues 
generacions han viscut immerses en el mateix món, salvant 
les distàncies del temps i de la cultura. "Els meus primers 
contactes amb el món del vi són a casa de l'avi, de ben jove, 
i estan relacionats amb el cava. Hi anava el cap de setmana 
a moure les ampolles de la rima i recordo com les degorja- 
ven", explica. Fa memòria dels dies a la finca, de com collia 
raims i préssecs. 

L'origen del Celler Espelt és en un regal de noces. "L'avi 
Lluís era masover de Pau i en casar-se amb l'àvia Quimeta, 
els consogres els van regalar un tros de vinya", recorda amb 
enyor l'enòloga. Fundador i soci de la Cooperativa de Pau, 
l'avi tenia "molta trempera i visió, era innovador". Només 
així s'explica que amb 69 anys decidís iniciar el seu propi 
projecte", relata amb orgull la néta que li segueix les passes. 
Enmig de les dues generacions, hi ha el pare, Damià Espelt, 
enginyer agrònom, dedicat a l'empresa de productes per a 
la pagesia i fitosanitaris. "Espelt és el nostre cognom. Tots 
els nostres ancestres es van dedicar a la vinya i l'olivera, 
els cultius més agraits a la zona de terraprims de la qual 
venim", afegeix ella. 

"Fins als anys noranta va ser l'avi qui va marcar el camí 
d'Espelt. Després vam iniciar una nova manera d'entendre 
la viticultura tenint en compte altres factors", diu amb con- 
venciment. Des de Mas Satlle, contemplant l'amplitud de 
l'Empordà, amb el Mediterrani i els Pirineus a banda i banda 
i la tramuntana bufant sense manies, Anna Espelt assenyala 
amb la mà les primeres vinyes que va treballar la família i es 
deixa anar: "L'exposició mediterrània, les terrasses... Els avis 
ja van veure l'oportunitat d'estendre la vinya als terraprims. 
Recentment he estat treballant per recuperar l'arbre genealò- 
gic i, sabeu què2 Tots són de Pau, excepte algú de Palau... I 
no estem tan malament," explica amb ironia. 

En Lluís i la Quimeta eren viticultors de renom quan 
el 2000 engegaren el celler. En Damià, el fill i pare d'Anna 
Espelt, els ajuda i en aquesta etapa trascendental pren de- 
cisions que han donat forma a l'empresa, al projecte de vi 
i vida de la família. Anna Espelt, que en acabar Enologia 
estava delerosa de veure món, va haver de tornar a casa 
aviat. L'avi es va posar malalt quan ella era a Califòrnia fent 
pràctiques d'enologia i les circumstàncies la van obligar a 
tornar a l'Empordà en sis mesos. Des d'aleshores es fa càr- 
rec del celler, vuit anys primer a la direcció de viticultura i 
cinc anys després a l'enologia. Ara "dirigeix el celler amb 
decisió", explica el vveb del celler. Hi faltaria afegir que 
també ho fa amb precisió i mètode. 

185 hectàrees de cultiu de vinya i 30 més d'olivera en 
propietat. És el patrimoni d'Espelt que l'Anna i el seu equip 

interpreten. "Tenim mostres a casa de tot el que ha estat la 
viticultura a l'Empordà en els últims cent anys", explica en 
aquest afany personal d'explorar les possibilitats de cada 
espai empordanès per minúscul que sigui. Després de la 
plaga de la fil-loxera, les hectàrees de vinya es van reduir 
substancialment, ja que van passar de 30.000 a 3.000, però 
Anna Espelt creu que encara hi ha racons per descobrir i 
centren part de les seves inquietuds de futur i esforç. 

"Què hem fet a Espelt2 Estudiar el potencial de cada 
parcel-la i anar decidint un camí o un altre segons les pos- 
sibilitats. No pots demanar el que no tens a la vinya. Però 
com més alt és el seu potencial, menys feina tens", afirma 
mentre condueix del celler a Mas Satlle. "Si no fos que Mas 
Ventós és la casa del costat, s'ho hauria de dir la nostra", 
diu en posar-hi el peu. La tramuntana bufa que espanta 
però a ella li sembla fins i tot delicada. "Ens afecta molt a la 
vinya, ens ajuda a evaporar la humitat de la planta i encara 
que plogui tenim un clima sec, però d'altra banda, quan les 

ratxes són molt fortes, la tramuntana pot trencar els brots 
i has de preparar l'emparrat perquè ho aguanti", afegeix. 

Potser perquè la seva germana és filòloga i periodista, 
Anna Espelt ha entès des del principi que la comunicació és 
clau per fer arribar el cor del projecte al consumidor final. 
"Fem moltes coses i amb el temps ens adonem que no tot ar- 
riba. Malgrat que vam ser pioners a introduir canvis en la co- 
municació, el disseny i el màrqueting, ara tornem a revisar-ho 
amb un nou pla de comunicació", explica amb total sinceritat. 

Beu el vi amb gent que et caigui bé", li van dir una ve- 
gada a l'Anna Espelt. Mentre tastem els que la defineixen, 
a la sala de tast del Celler Espelt, sota l'atenta mirada dels 
germans Roca i Carme Ruscalleda, que presideixen la sala 
en reproduccions a petita escala, afegeix: "I si l'estimes, ja 
és la bomba." En l'anomenat the vine five del sector, hi in- 
tervenen el vi, la decantació, la copa, la temperatura i, per 
descomptat, les persones. 

El repertori d'Espelt és extens i l'elaboradora entén cada 
referència per a moments i persones molt raonats. Així ho 
expressa al nou vveb que orienta el client cap a un perfil 
sensitiu i aromàtic. 

Anna Espelt té paraules amables i sentides per a cada vi. 
El Quinze Roures és fhe mvay t0 g0, un vi amb complexitat i 
autenticitat, ple de frescor. "Crec molt en els moments. Hi 
ha moments per a cada vi, em fixo molt també en el que 
menjo i és important que la tria tingui sentit", explica. 

"El Sauló, per exemple, és molt versàtil, aguanta el got 
de plàstici Quan vaig de calçotada sempre el porto, és es- 
pectacular, ha estat guardonat als Vinari —premis que con- 
voca Vadevi.cat— i és un vi amb moltes capes, fruita, sota- 
bosc... Costa de fer", sentencia. 

"El Sol i Vent és un vi de vinyes ecològiques, molt es- 
pecial perquè és el vi del projecte de final de carrera i l'he 
fet com m'ha donat la gana", reconeix entre somriures. Ex- 
plica que "és un vi d'equip que va començar de zero". Té 
el caràcter que a mi m'agrada, amb la supervisió de l'avi 
Lluís. És una declaració de principis, té força però és suau 
i delicat al mateix temps, elaborat amb lledoner negre, sirà 
i monestrell, és un vi amb autenticitat i caràcter. Probable- 
ment, amb el que em sento més identificada". 

"El Comabruna neix d'una única parcel-la, a les vinyes 
de muntanya de Rabós, en sòls de pissarra. És el camí que 
busquem, mentre que el Terres Negres és un cupatge de 
vuit parcel-les seleccionades" una de les quals la visitem 
amb ella i es mostra corpresa pels ceps de lledoner que 
tanta suor li han donat i ara tantes recompenses. L'altra 
part de la mescla és carinyena —segons la normativa 


s'hauria de dir samsó—, però l'enòloga empordanesa in- 


sisteix a mantenir el llenguatge: "Les paraules són impor- 
tants i hem de defensar l'ús que n'han fet els pares i els 
avis", matisa. 

Hailus en català, espanyol i anglès acompanyen el vi 
d'Espelt a les contraetiquetes. L'essència descrita per l'enò- 
loga amb l'assessorament de la Maria, la seva germana fi- 
lòloga i periodista. "Es fa com es pot, tan bé com sabem", 
resumeix Anna Espelt. 

Amb el vi passa com amb els fills, és impossible triar 
una referència per sobre d'una altra. Per això se sincera en 
aquest aspecte: "Hi ha vins dels quals em sento més orgu- 
llosa, sí, però depèn de la coherència interna del vi amb 
mi mateixa i de les expectatives posades des de l'inici. Ara 
que creix el consum de vi blanc i rosat, li demano si aquest 
últim és, com alguns enòlegs diuen, més difícil d'elaborar: 
"Tot depèn del treball que fas a la vinya, a la recerca d'una 
bona maduració per obtenir després una acidesa alta", afir- 
ma. "El vi rosat es consumeix però qui el pren no ho diu. Fa 
cinc anys, però, que se n'està consumint més, tot i que als 
EUA, França i Holanda ja fa temps que se'ls valora", expli- 
ca l'enòloga d'Espelt. "Cal desacomplexar-se, són vins més 
versàtils del que pensem i que sigui fàcil de beure o més 
econòmic no vol dir que sigui menys bo o que la qualitat 
estigui en entredit." 

Fugint de modes i apel-lant al sentit i a la raó, Anna Es- 
pelt reconeix que li agrada tenir cada cop vins "més fres- 
cos'. M'ajuden en moltes coses i per aconseguir-ho hi ha 
d'haver intuició i experiència, per prendre en el moment 
encertat la decisió tècnica d'iniciar la verema". 

"A LA FINCA ROMANÍ HI HA UN PASSEIG IMPRESSIONANT D'OLIVERES, 
dues rengleres de la varietat menya, 47 arbres en total. Per 
les Olimpíades de Barcelona, l'any 92, ens les volien com- 
prar a un milió i mig de pessetes cada una... Fa 200 anys 
que són a Sant Martí Sarroca... l amb el pare ens vam pre- 
guntar: tu creus que tenim poder per moure-les de lloc2 Els 
humans no tenim dret a modificar la natura." 

Sincer, humil, clar, directe, respectuós amb els arbres 
com ho és amb el vi. Sergi Colet és enòleg però li agrada 
reivindicar la feina de pagès. Des del 1783 a la família s'han 
dedicat a la viticultura al cor del Penedès i ell lidera una 
nova generació formada a la universitat, hereva d'experi- 
ències de l'avi i el pare i amb ganes de llegar-les a les ge- 
neracions futures. Té dos fills de 6 i 10 anys amb qui juga 
a descobrir les aromes del vi: "Anit bevia un Xavier Clua 
negre (DO Terra Alta) i els preguntava si hi trobaven fruita 
o flor i si la fruita era meló o figa." De petit ell també tastava 
vi amb l'avi i recorda que els diumenges a la finca Romaní 
destapaven ampolles de cava i Vichy a parts iguals, amb 
pares i tiets. 

"Amb 73 anys, el pare encara llaura la vinya i continua 
comprant vins a l'avançada per al celler particular. Ha viat- 
jat pel món amb la mare i sempre els va agradar la idea de 
tenir un petit chateaux a Catalunya", explica. Colet Vins re- 
presenta un model poc usual al Penedès perquè és respon- 
sable de tot el procés d'elaboració de l'escumós, de la vinya 
(en propietat) a l'ampolla. "La personalitat que tenen els 
caves de Colet sorgeix de la lluita que tens des del primer 
moment a la vinya, en funció de si plou, de com podes, de 
quan veremes... La vinya és un sentiment i l'has de trans- 
metre al vi", afirma el propietari del celler. 


"El món és boig. Agost i collint xarel-lo. L'escalfament 
ja és una realitat", comenta a FacebooR tot just començar 
la verema de 2015, la més primerenca de la seva història. 
És un viticultor compromès amb el medi i la sostenibilitat, 
preocupat per com la vinya s'adaptarà a l'augment de la 
temperatura del planeta. Està més que convençut que, si 
iniciés altres projectes en el món del vi, s'atreviria clara- 
ment amb la viticultura d'alta muntanya, al Pirineu. 

És un gastrònom analista i apassionat, amb una llista 
infinita de restaurants per compartir plat i conversa. I vi, 
és clar. L'emocionen les gestes dels Castellers de Vilafranca 
i no és gens estrany que cuidi especialment la relació amb 
el seu equip. 

"Sóc més exigent que estressat, sóc de treballar dur i 
amb seriositat." Afronta amb passió la feina diària però 
inunda de bon rotllo l'ambient del celler. A Colet Vins són 
set treballadors i demostra una complicitat envejable amb 
la seva mà dreta, la Irene Mestre. 

Va ser capaç de compaginar dues feines fins que va arri- 
bar l'hora de dedicar-se en exclusiva a elaborar escumosos 
Colet, després d'haver finalitzat els estudis i ampliat conei- 
xements a la regió francesa de la Champagne. "Hauria sig- 
nat per ser on sóc ara, no puc amagar que vivim un moment 
dolç", revela. Però això no ho podia saber al principi, quan 
presentava "les bombolles naturals del Penedès" als espais 
de vi més cool de Barcelona i la resposta no era l'esperada. 
Una acció comercial a Suissa els va obrir inesperadament i 
de bat a bat les portes a l'exportació, que representa, avui 
en dia i gairebé des dels inicis, el 707, de la producció. "És 
un mercat madur i molt honest", remarca. Sergi Colet creu 
que a Catalunya "cal vendre vinya i el factor anyada". 


"El cava es justifica a l'aperitiu, per a un dinar també, 
però seria sobrevalorar-se", reconeix. Sense pretensions, 
amb un producte fresc i elegant al mercat, 10079 mèto- 
de tradicional (champenoise, és a dir, segona fermentació a 
l'ampolla), DO Penedès, amb una manera de fer senzilla i 
transparent, Colet reconeix obertament que té somnis molt 
terrenals: "El que pretenc és viure de la meva finca i que els 
meus fills, si volen, també ho puguin fer". Se sent còmode 
dins la nova denominació Clàssic Penedès: el 2004 va aban- 
donar la DO Cava perquè no s'hi veia representat per preu 
i qualitat. Teixeix complicitats amb el territori i les persones 
que l'habiten. De camí cap a les finques, atura el vehicle i sa- 
luda un vell conegut. Li demana si amb les darreres pluges 
d'octubre ja ha pogut collir els primers bolets de la tempo- 
rada. De moment, sembla que escassegen. Fins i tot per la 
Llacuna. Qui de petit era un entusiasta de Félix Rodríguez 
de la Fuente i aspirava a salvar animals fent de veterinari ha 
trobat en la terra que habita el seu espai vital i professional. 

"A Colet Vins som pagesos des de l'any 1783. Alesho- 
res va començar una història que dura fins als nostres dies. 
Guardem documents escrits que ho testimonien", explica 
Sergi Colet fent un cafè de benvinguda a la recepció del 
celler. Un espai diàfan, sense luxes, pràctic. És atent, paci- 
ent, tranquil, interessat per l'objecte final de l'entrevista i 
la publicació. Destria amb la Irene Mestre entre assumptes 
urgents i importants. Atén els que toca. Rep la trucada d'un 
importador alemany. Hi conversa amigablement en un an- 
glès molt correcte. Es 23 de setembre, Santa Tecla, i a Colet 
Vins ja han acabat pràcticament la verema. No trigaran gai- 
re a engegar la màquina de veremar —una Braud-NH— a 
la finca de merlot. Els gotims van camí ja del punt òptim 
de maduració, amenaçats per la voracitat dels senglars que 
habiten el bosc. Aquesta ha estat la campanya de verema 
més prematura: ha començat el 6 d'agost, cinc dies abans 
de la data que fins ara s'havia collit més aviat en tota la 
història del celler. 


e Passar de pagès a elaborador té un 
impacte molt positiu en el territori 


"La finca del Romaní, a Sant Martí Sarroca, és l'ori- 
gen. Érem masovers de la casa pairal. No hem estat mai 
propietaris i el canvi tecnològic dels anys setanta condici- 
ona la vida de l'avi. Abans el vi s'elaborava amb bótes i a 
granel, però a partir dels setanta tot això canvia al Penedès. 
L'avi no es va atrevir a fer la immersió tecnològica —ho en- 
tenc perfectament— i va decidir continuar venent el raim a 
les cooperatives i als compradors, les grans marques elabo- 
radores: Freixenet, Torres i Codorníu." Amb transparència 
i convenciment, Sergi Colet revela que, d'una finca de 12,4 

hectàrees, "no era viable viure'n". 

El seu pare, Josep Colet, va treballar quinze anys a Vila- 
franca del Penedès venent tractors i eines per als pagesos 
de la zona, però en paral-lel mantenia el treball a la vinya, 
llegat per l'avi. Des de sempre la família Colet s'havia de- 
dicat a l'agricultura, però específicament a la vinya a par- 
tir dels anys setanta. El 1992 comença l'elaboració de vins 
escumosos a Pacs del Penedès. "Tinc la sort que els pares 
han viatjat molt, i molt per França també, i la idea de tenir 
un chateaux, de fer vi a casa, de forma humil, sempre els ha- 
via rondat pel cap." Comenta que l'handicap era aleshores 
no disposar de la propietat de la finca Romaní: "Finalment 
vam poder comprar-la. Havia estat de la Fundació Amàlia 
Soler, gestionada per l'Ajuntament. Va venir bé perquè la 
nova generació, o sigui jo, vaig arribar amb els estudis." 

"Els inicis del celler els recordo amb el tarannà nostre, 
humil, tant a nivell polític com de butxaca. Érem molt mo- 
derns i sí, ens vam haver d'endeutar, però vam rebre ajudes 
del programa FEOGA de la UE, que ens van anar molt bé, 
i ens van permetre comprar una nova finca i el celleret que 
tenim a Pacs del Penedès", explica. 

"La primera collita que entrem és l'any 92 i des d'alesho- 
res cada any hem anat incrementant la quantitat de raim". 
Rememora que mai hi ha hagut diferència en la manera de 
treballar les finques: "Si alguna cosa som és pagesos, tot 
i que és cert que amb el pare iniciem una nova forma de 
treballar, diferent de la de l'avi." La cura que tenien en la 
viticultura la demostra el fet que el primer vi de gel de Gra- 
mona era un varietal de gevvirztraminer 10099 de la vinya 
de Colet. 

"El nostre projecte està basat en la vinya i la terra", 
afirma amb tota rotunditat. "Gaudim quan comprem una 
petita parcel:la de vinya o un tractor que val més que un 


cotxe de luxe", afegeix. "Aquí, al celler, som pragmàtics i 
funcionals, cada euro està posat en béns tangibles", expli- 
ca. Queda prou clar que tot comença a la vinya i el fet que 
aquesta sigui una de les poques empreses i de les més pe- 
tites que controla tot el procés de producció i elaboració 
dóna un caràcter diferent a l'escumós. De fet, totes les re- 
ferències de Colet són extra brut, amb només 1,5 grams de 
sucre residual. 

"La lluita que tens des del primer moment a la vinya, 
amb la pluja, la poda, la verema... acaba sent la personalitat 
que imprimeixes al vi, allò que li transmets, la vinya és un 
sentiment", afirma Colet quan se li pregunta pels cellers 
que compren el vi base per fer-ne cava o escumós. 

"Som un equip reduit de set persones i des de l'any 2013 
totes les vinyes són ecològiques. Per dues raons: l'una, pel 
clima que tenim a l'Alt Penedès (a la Champagne no poden 
fer-ho tan fàcilment), per tant, ho hem de fer aquí i ven- 
dre-ho al món. I l'altra, perquè amb l'ecològic determines 
l'estil de l'empresa. Tenim un alt nombre d'agrupacions de 
defensa vegetal (ADV) que ho fan possible també", comen- 
ta. Les ADV's controlen fins a 1.150 hectàrees i són de les 
més grans de Catalunya. 

La verema es fa amb màquina. Es cullen progressiva- 
ment les set varietats que té el celler: pinot noir, gevvúrztra- 
miner, muscat, macabeu, chardonnay, riesling, parellada, 
xarel-lo i merlot. Sergi Colet reconeix que la màquina no 
va bé per a la maceració dels vins negres, però sí per a l'es- 
til de vins que té al mercat, els escumosos: "Collim i ràpid 
entrem al celler, fem premsats suaus, obtenim rendiments 
del 5079... Aquesta és la base." La verema és nocturna per 
evitar oxigenacions i també per contribuir a l'estalvi ener- 
gètic. "lant a la vinya com al celler el sistema de produc- 


ció és el tradicional, però aprofitem totes les tècniques de 
cultiu i vinificació més modernes i respectuoses", matisa. 
Al celler, disset dipòsits d'entre 1.000 i 15.000 litres esperen 
per iniciar la fermentació. "Fem veremes personalitzades 
per varietat, cada una té particularitats bones i dolentes, 
justament per això sóc partidari dels cupatges, però el que 
m'interessa principalment és que el consumidor hi recone- 
gui l'elegància, un vi sense arestes, delicat, la bombolla to- 
talment integrada", diu. 

El celler, situat a Pacs del Penedès, destaca per la seva ar- 
quitectura funcional i el logotip girat que dóna la benvingu- 
da. "És un tema de disseny", comenta. "Volíem claror a les 
oficines però també protegir-nos del sol. Per això està torçat, 
per l'estètica i la modernitat. L'any 92 la gent pensava que 
era la teulada i que encara no estava instal-lada." "No hi ha 
cap luxe, és un espai funcional, de treball. Tenim l'elaboració 
sota terra per mantenir la temperatura constant, també la del 
producte envasat", remarca. 

Les finques de Colet Vins gaudeixen d'un microclima 
marcat per la Serralada Prelitoral amb un caràcter diferent 
del que predomina a la plana del Penedès i orientació de 
parcel-les a nord i nord-est. El propietari destaca que les 
vinyes "estan plantades en un privilegiat entorn al-luvial 
de l'Alt Penedès". El rendiment de la vinya no és alt com a 
la plana. "Són terrenys fèrtils però de pedra trencada, amb 
la qual cosa obtenim estrès hídric i estabilitat per al cep." I 
comença a descabdellar el fil de la viticultura, amb precisió: 
"Si l'arrel del cep és profunda, la climatologia de la superfí- 
cie no hi intervé tant, per això la vinya vella et dóna estabi- 
litat, s'autoregula...". També la posta de sol sobre les vinyes 
de Colet és més primerenca que a la plana i de nit la tempe- 
ratura baixa amb una diferència de 3-4 graus. "Aquest fac- 


tor climàtic és molt bo per mantenir l'acidesa, un paràme- 
tre que ens permetrà obtenir més aroma que consistència. 
Amb la criança ja donarem estructura al vi, però d'entrada 
no la volem", adverteix Sergi Colet. 

"Els manuals de viticultura francesos no van bé aquí", 
afirma. "Estem orientats al nord, terreny amb poca capa- 
citat hídrica. Llaurem per poder beneficiar-nos més de 
l'aigua, però en ocasions hem deixat coberta vegetal per 
equilibrar la producció. Anem fent segons com respon l'en- 
torn. Si alguna cosa sóc, és pagès. Odio els laboratoris, em 
trobaràs al tractor, a la màquina de collir. Amb la corbata 
poques vegades..." 

"ÉS ACTITUD, IL'LUSIÓ, HONESTEDAT. NO ÉS FORÇOSAMENT DIFÍCIL, 
perquè la terra i el producte impregnen. És un enòleg que 
respira sinceritat, actitud, compromís, molta implicació. 
És un actiu que valorem". Valentí Roqueta, president del 
grup Roqueta Origen, es desfà en elogis cap a Miquel Pa- 
lau, director enològic. Tothom li reconeix curiositat i hu- 
militat. En destaca també la seva capacitat d'organització 
i les ganes d'aprendre constantment. Miquel —Michy per 
als companys— treballa en una empresa familiar que no és 
propietat seva, però se sent a casa. I hi ha alguna cosa que 
l'estimula per sobre de tot: "Recuperar la història vitiviní- 
cola ens aporta valor i sentit. Encara hem de trobar molta 
identitat a la DO Pla de Bages i això és el que em motiva." 

És habitual localitzar Miquel Palau a la Masia Roqueta, 
entre vinyes, tant al Bages com a la Terra Alta o a Caste- 
lla-la Manxa, on el grup té cellers, només en ocasions espe- 
cials participa en tastos. Assumeix la direcció enològica de 
Roqueta Origen amb tan sols 29 anys. "A mi no m'espanta. 
Sóc conscient de les meves limitacions. L'accepto amb dues 
condicions", respondrà a Valentí Roqueta quan li proposa 
la nova responsabilitat en un sopar de Nadal de l'empresa. 

És un home de ciències, apassionat per l'enologia ila 
música, la seva altra gran afició. Viu al municipi d'Artés 
des de fa tres anys i la proximitat a la feina li ha permès 
tornar a fruir de la vida rural com de petit a casa els pares, 
al Penedès. 

"No som freaRis, el projecte del vi de tina és de labo- 
ratori, però tenim la sort de fer-lo a l'aire lliure, en el seu 
entorn natural, envoltat de bosc", explica amb la satis- 
facció de liderar una iniciativa que va molt més enllà del 
romanticisme. La recuperació i valorització de les tines de 
pedra seca de la vall del Flequer, al Bages, inclou la fermen- 


tació del raim en cups de ceràmica, com es feia antigament, 
la identificació de varietats ancestrals i el naixement de la 
línia Paisatges 1883, vins especials d'edició limitada. "Bus- 
quem passat, present i futur per identificar el ric patrimo- 
ni vinícola que tenim. Es evident que la part romàntica hi 
és, però com a tècnic m'interessa més aprofundir-hi amb 
la idea de recuperar tradicions i varietats pel seu potencial 
vitícola i enològic", confessa Miquel Palau. 

"Les construccions de pedra seca són un reflex del que 
havia estat la lluita de l'home per a l'aprofitament absolut 
dels recursos que la natura proveeix. Són una mostra visi- 
ble del treball esforçat d'un poble, que va saber conjuminar 
la força i la saviesa en benefici de fer més productives les 
terres, així com un Xic més rendible i més còmode el treball 
a la intempèrie." El text forma part del llibre Poemes de pedra 
seca, de Nati Soler i Josep Vallès. A la DO Pla de Bages es 
comptabilitzen més de 4.000 barraques, molt ben conserva- 
des, com la del Mas Arboset, l'única amb vinya al voltant. 

"Aquest és un planter experimental, algunes varietats 
no sabem què són encara", sospira l'enòleg. Resoldre els in- 
terrogants i fer de la recerca l'ADN de l'empresa són reptes 
que s'imposa cada dia i que sap compaginar amb les vinifi- 
cacions més ordinàries però no per això de menys qualitat. 
La seva passió per l'aprenentatge no té aturador: "No tinc 
celler i em sento del territori, que és patrimoni de tots. A 
més, tinc una motivació molt alta per conèixer-lo a fons", 
afirma. Ordre, mètode i ciència. 

És nascut a l'Hospitalet de Llobregat, però ha fet vida 
a Barcelona. Benjamí Palau, el seu pare, era de Sant Jau- 
me dels Domenys, al Baix Penedès, i és allà on guarda els 
bons records d'infantesa. "Des de Sant Joan fins a l'Onze 
de Setembre érem al poble i sempre he estat al costat de les 


vinyes. He passat la infància tombant amb bici entre tros- 
sos de vinya, ametllers... He veremat des de petit i he aju- 
dat al camp perquè el pare havia estat masover i hi havia 
treballat", recorda amb orgull. "Tenia clar que volia dedi- 
car-me a la vinya i quan vaig acabar els estudis de primària 
i secundària, vaig cursar a Barcelona Enginyeria Agrícola i 
després a Tarragona, els dos anys d'Enologia a la Universi- 
tat Rovira i Virgili." 

"La meva primera feina va ser al celler Jané Ventura el 
2003. Benjamí Jané coneixia el meu pare perquè tots dos 
havien coincidit al barri de la Carronya de Sant Jaume. Vaig 
estar-hi dues campanyes i treballava molt, moltíssim. Amb 
el Gerard, el seu fill, recordo d'anar a les vinyes a buscar 
mostres de raim just abans de la verema i arribar a les sis 
de la tarda al celler i haver de fer totes les analítiques. Ens 
aturàvem a cada vinya", explica. Després va ser al Depar- 
tament d'Agricultura avaluant plagues en 2.000 hectàrees 
del Penedès. I durant un any i mig va canviar l'analítica per 
les aules, ja que va fer de professor a l'Escola de Viticulura 
i Enologia Mercè Rossell i Domènech, a Espiells. "En para- 
Lel, vaig dedicar-me a impartir cursos de tast en centres 
cívics. Era l'any 2005 i hi havia moltes ganes d'aprendre. 
Gairebé tenia sessions programades cada dia i hi havia re- 
cursos econòmics per pagar-les bé. Eren una font important 
d'ingressos." 

Aleshores, com a autònom, va començar a treballar as- 
sessorant diferents cellers. Durant tres campanyes va col- 
laborar amb les vinyes de Can Calopa de l'Ajuntament 
de Barcelona, que en aquell moment gestionava el biòleg 
Josep Lluís Pérez, propietari de Mas Martinet Viticultors, 
amb l'enòloga Anna Gallisà al capdavant. Aquest projecte 
manté avui el seu sistema d'emparrat en lira. 

L'any 2007, just quan va decidir instal-lar-se a viure a 
Masquefa amb la seva companya, Eva Espafiol, li arriba 
l'oferta de feina d'Abadal. Les anades i vingudes van durar 
cinc anys i ara ja en fa tres que viu a Artés amb la famí- 
lia. Està content de recuperar la vida rural de què havia 
gaudit de petit a Sant Jaume dels Domenys i sobretot de la 
possibilitat de compartir amb els fills —la Maín, el Biel i el 
Pol— la seva feina. Amb sis, quatre i dos anys, les criatures 
el reclamen i vivint a Artés és molt més fàcil compaginar 
vida personal i professional, per bé que l'Eva, veterinària 
de professió, és qui se'n fa més càrrec. "A l'escola d'Artés, 
per la verema, els meus fills hi duen el most. Als dos petits 
els agraden les màquines, venir al celler és com ser a Port 
Aventura. Al gran el motiva especialment la meva feina i en 
treu pit a l'aula, ens comenta la professora." Així viuen la 
cultura del vi a casa, plenament, amb normalitat. 

És obvi que portar la direcció enològica d'un grup com 
Roqueta Origen li permet tocar moltes tecles. Vuit milions 
d'ampolles anuals donen per molt, des de la gestió de la 
compra de materials fins a la planificació de la verema, pas- 
sant per les vinificacions i tota la part experimental, que és 
la que el commou realment. L'enoturisme també té un lloc 
important a la seva vida perquè li agrada endinsar-se en el 
paisatge que abraça les vinyes. És, però, responsabilitat de 
la seva col-lega, Anna Castillo, que promou des d'Abadal la 
descoberta del ric patrimoni cultural de la vall del Flequer: 


e M'agrada pensar en el vi més 
enllà del producte i conèixer les 
persones que hi ha al darrere 


"Sóc conscient que sóc una peça més dins de l'estruc- 
tura de Roqueta, però tinc clar que la família és la base", 
remarca d'inici. Conscient del paper que té a l'empresa, re- 
cupera de la memòria el moment que entra a formar part 
del grup quan va marxar l'enòleg Joan Soler a LaFou Celler, 
al projecte familiar de Batea, a la DO Terra Alta. Abans, a 
la direcció enològica hi havia hagut Carlos Guzmàn. Palau 
explica que, més enllà de la tècnica i la qualitat dels vins, 
Joan Soler va fer un altre gran treball, que és comunicar i 
divulgar. Justament allò que ell prefereix delegar. És defen- 
sor de la història, aplaudeix el compromís del celler amb 
el Bages i la voluntat de recuperar les varietats ancestrals 
sense menystenir i apreciant també les que es van plantar 
fa trenta anys, considerades foranes. "Valentí (Roqueta) va 
recuperar l'activitat vitícola al Bages amb la plantació del 
primer cabernet sauvignon. Penseu que aquí n'hi ha ha- 
gut moltes: gamay, malbec, xarel-lo, parellada, pinot noir, 
cabernet franc, cabernet sauvignon, sirà, marselan, rous- 
sanne...", enumera. "Hi ha varietats que es van deixar de 
plantar, i més enllà de la varietat és clar que el camí és la 
concentració i la identitat en els vins." 

Recorda amb precisió que va ser al gener del 2009 quan 
Joan Soler va deixar Abadal i dos mesos després va néixer 
el seu primer fill. Vida familiar i laboral es revolucionen en 
paral-lel. En aquell moment, la propietat i ell mateix van 
considerar pertinent ampliar l'equip amb la incorporació 
de l'enòleg Laurent Corrió (Alemany i Corrió). Miquel Pa- 
lau comenta que hi va treballar "molt bé" i hi té una relació 
excel-lent. "Ens complementàvem molt i l'última decisió 
era meva, però ell és una persona inquieta que sempre ex- 
pressava també el seu parer. Era juliol i érem a les portes de 


la verema quan va dir que marxava, després d'un temps 
de col'laborar." I una vegada més, Miquel Palau, es va fer 
càrrec de la situació. El mètode li ha funcionat sempre. "Sóc 
un teòric, fixo processos de treball i marco pautes. La part 
científica no em deixa que les coses quedin a l'aire i tot està 
procedimentat, des de la reducció de consums d'aigua o 
els canvis dels vins fins als cupatges i el procés de clarifica- 
ció..." I és necessari perquè ha de controlar 50 hectàrees de 
propietat i gestionar-ne 55 més. "M'agrada fer la verema i 
fins i tot escapar-me a podar per bé que no és la meva tasca 
principal ni és pel que em paguen. Sé que hi ha gent que 
poda perquè és l'única feina que té, però en conec que vo- 
len fer-ho perquè els agrada aquest contacte directe amb la 
planta i això és realment admirable", rebla. 

Laurent Corrió té una sòlida trajectòria d'enòleg con- 
sultor i un celler propi al Penedès, amb la seva companya, 
Irene Alemany. Recorda amb claredat quan Miquel Palau 
Va aterrar a Abadal: "És un bon amic i durant la meva etapa 
a Roqueta vam compartir molts bons moments, encara que 
alguns també van ser força complicats i amb molta pressió. 
Seguim en contacte i intercanviem impressions sobre vins i 
sobre el món del vi. Miquel Palau és ordenat, és la paraula 
que el defineix millor. Treballa en una empresa molt gran 
on es toquen totes les tecles del vi i té molt clares les pri- 
oritats. Ha adquirit mètodes i intenta, en la mesura de les 
seves possibilitats, aplicar-los cada dia. És un professional 
més d'acció que de discurs, que posa al davant el valor de 
la seva feina abans que el reconeixement com a persona. 
Realment està implicat en tots els aspectes de la produc- 
ció, des de la vinya (contràriament a molta gent, dedica 
una gran part del temps a supervisar-la) fins al control de 


qualitat dels taps de suro. També té una gran versatilitat: 
és capaç de dedicar-se a elaborar 50 litres de malvasia de 
Manresa (sempre intenta investigar amb els mitjans que té) 
i també controlar cupatges de milions de litres de vi de tau- 
la o supervisar les vinificacions a LaFou de Batea. Té una 
gran capacitat de treball, és bastant detallista i bon gestor." 


Corrió acabarà sentenciant: "Més que un enòleg, és real- 
ment un director tècnic amb capacitat de portar projectes 
de gran envergadura tant en l'àmbit quantitatiu com qua- 
litatiu. Ningú no és perfecte però ell té moltes qualitats." 


Roser Amorós 

A BARBERÀ DE LA CONCA LA CONEIXEN com la filla de Ca l'Ali- 
cantí, Ca la Campanera, Cal Calderón i De l'Abadia. És una 
dona discreta i prudent. "Tímida", afegeix ella sense ama- 
gar-se'n. Roser Amorós saluda els veins amb simpatia quan 
els retroba pels carrers, que transita sovint perquè al po- 
ble resideixen encara els pares i el germà, i ella també hi té 
una parcel-la petita però molt especial de feina. Va néixer a 
l'abadia de Barberà de la Conca, un poble que avui calcula 
en un miler d'habitants, però viu des de fa anys a Pobole- 
da, on es diu que els monjos cartoixans van establir-se pri- 
mer per confirmar la idoneitat de viure després, en silenci, 
a Escaladei. Té la Serra de Montsant a un pam. Un espai 
místic, il luminat encara que el dia sigui rúfol, com l'abadia. 
Segurament en ambdós llocs s'hi pot descobrir la fe sense 
necessitat de fer-se creient. 

Es mostra convençuda que el caràcter de la terra mar- 
ca la seva gent. No és gens estrany, doncs, que la pau que 
es respira a l'abadia i al Montsant l'hagin modulat. Es va 
graduar a la segona promoció de la Universitat Rovira i 
Virgili de Tarragona, però s'hi va matricular a la primera, 
quan s'estrenaven els estudis d'Enologia que han superat 
un quart de segle de vida. Hi va accedir per una entrevista 
que recorda a la perfecció, divertida. Va viure envoltada de 
vinyes des de petita a la Conca, però mai havia pensat a 
dedicar-se a l'enologia. És autònoma des de l'any 2001 i li 
agrada fer vi per compartir amb amics. Té una gran capa- 
citat d'adaptació a cada regió de vins i a cada sensibilitat 
manifesta, segurament el seu caràcter afable i empàtic hi 
juga a favor. 

El balcó de casa seva, a Barberà de la Conca, no ha can- 
viat des que era petita. "La Conca és un mirador amb vistes 
privilegiades a un paisatge de vinyes, sembrats, ametllers i 


hortes arrecerades per canyars, davant del teló de fons de 
boscos muntanyosos de pins i clapes disperses d'alzines, 
roures rebolls, àlbers o xops", diuen els organitzadors de 
la Festa del Trepat, el raim autòcton. La plaça de l'Església 
manté inalterable la calma i l'esperit d'acollida dels seus 
anys de joventut, malgrat l'esquerda física que ha dividit 
el poble. Entre jocs, al mirador, haurà après a entendre el 
paisatge divers que ara té entre mans. "Hi ha molts ele- 
ments que varien a la vinya. De sobte et trobes amb una 
cosa que no ha passat mai, i t'adones que el ritme no el 
marques tu sinó la terra. És un cicle natural, ja pots enfa- 
dar-te i ja hi pots lluitar. La base de tot és trobar recursos de 
forma ràpida i prendre decisions encertades." És organit- 
zada i metòdica. Amb una mirada radiografia la vinya i en 
copsa l'estat, però després traslladarà sempre al paper les 
observacions. La informació li dóna seguretat. 

"El més difícil del món és manar-se a un mateix", li 
va dir un dia el Sr. Doix, un veí de Poboleda. No ho ha 
oblidat mai i creu que porta a ratlla això de ser alhora cap 
d'ella mateixa i treballadora. "Hauria de tenir cent vides 
més per fer tota la feina que tinc al cap, però treballo amb 
la natura, faig el que m'agrada, no m'importa tant fer el 
millor del món, sinó passar-ho bé i gaudir de bons vins 
amb amics." Amb projectes de vi al Priorat principalment, 
però també en altres regions vitivinícoles del país, el re- 
torn a Barberà de la Conca el 2007 per vinificar trepat té 
un sentit especial. "Ha estat una bona excusa per tornar", 
reconeix. No és dona de paraules grandiloquents però 
se li endevina l'orgull d'iniciar un projecte al costat d'un 
amic de la infància, Jordi Miró. A Carlania, amb ell i Sònia 
Gomà-Camps, elaboren cinc vins fruit d'una "terra agrai- 
da", com coincideixen a definir la Conca de Barberà. 


Practica ioga, beu te i aplica al món del vi teràpies natu- 
rals amb resultats que són beneficiosos tant per a l'aliment 
com per al cos humà. Per a cada dia prefereix deixar reposar 
el paladar i tria l'aigua per acompanyar les menjades. Es de- 
clara admiradora d'un dels mestres del Priorat, Josep Lluís 
Pérez, que li va fer de professor a la URV. "Ens inspirava", 
revela. També li interessa el treball de l'enòleg i vinicultor 
francès Jean Natoli, amb qui ha compartit projectes de vi a 
Navarra. Al vveb de la Universitat de la Vinya i el Vi es recull 
l'afirmació de Jules Guyot: "Le grand art de faire le bon vin 
est d'une simplicité primitive", com la que demostra Roser 
Amorós conversant i fent créixer nous i diversos projectes de 

vi. "Els vins més valorats són els que et regalen un amor a 
primera vista." En 45 anys de vida l'han corprès uns quants 
vins, però es conforma amb la felicitat i l'equilibri de tas- 
tar-los amb les persones que sent més a prop. 

"No sabia què volia ser als 18 anys." Amb una tassa 
de te al bar gairebé centenari de l'Hotel Hostal Sport de 
Falset fa memòria dels orígens. És dissabte i quedem per 
reprendre la conversa que també hem mantingut al celler i 
a peu de vinya a la Conca de Barberà. Després anirà a Cam- 
brils a dinar amb una amiga. Amb la ment clara, comença 
a revelar els primers vincles amb el món del vi: "Acabava 
COU amb una assignatura suspesa. Va ser una petita crisi. 
La Montse, amb qui encara tinc relació, em va dir que fes 
l'examen de selectivitat encara que decidís anar a treballar 
després. M'agradaven les ciències i se'm donaven millor", 
explica. "A Barberà de la Conca vivia envoltada de vinya i 
un pagès del poble m'havia dit que provés això de l'enolo- 
gia, que era una cosa nova." Ho va guardar a la memòria 
fins que va ser el moment de triar. 

L'escola d'educació primària de Barberà de la Conca era 
al castell templer, una construcció militar de l'època medie- 
val ara restaurada com a equipament cultural. Va ser centre 
educatiu des de 1858 fins a 1982. Hi torna amb Jordi Miró, 
company d'aula, i es retroben de ben petits a les fotografies 
que pengen a les parets d'una sala que es resisteix a perdre 
el record de les aules. 

La restauració ha deixat al descobert els originals de la 
pissarra verda on van aprendre a llegir i a escriure la Roser 
i el Jordi. La planta primera del castell és ara, alhora, espai 
expositiu i magatzem. Els nanos del poble hi fan nit, a l'es- 
pera de sortir a ballar amb la Roser i el Victorià per la festa 
major. 


Roser Amorós i Jordi Miró recorden plegats com a l'hi- 
vern, de petits, feien cadena i carregaven la llenya per a 
l'estufa de l'escola. "No donàvem cap valor al castell, les 
pedres eren pedres, era l'escola i prou, però ara tenim cons- 
ciència del patrimoni que ens han llegat", afirma Miró. 
"Recordo que la fotografia de final de curs la fèiem sempre 
a les escales d'accés al castell templer i que hi veníem a 
jugar a les tardes. Hi havia corredisses d'indis i vaquers i 
pujàvem a la torre (ara de 8 metres, però que arribarà als 
16 originals amb la restauració prevista)." Hi accedim per 
l'escala de caragol i hi ha unes vistes imponents de tota la 
vall de la Conca. "Tot el que era vinya ara és cereal", lamen- 
ta. I segueix parlant mentre la mirada es perd a l'horitzó: 
"Les millors vinyes les tenim allà a on hi ha els sòls més 
profunds. La finca Els Corrals és la de més expressió i d'allà 
ve la majoria de raim de trepat." 

"La DO és de les últimes denominacions d'origen que 
ha entrat al mercat internacional, però ho hem fet amb for- 
ça i el trepat ens ajuda a tenir identitat. Aquesta comarca 
nostra és molt agraida, té un caràcter amable, proper i ho 
dic perquè he estat fora. Hi ha pobles petits com Barberà 
que són molt tancats, però aquí tot és obert i transparent", 
confessa Roser Amorós. Els seus avis eren naturals d'Ala- 
cant, del poble de Maella, i es van fer càrrec de l'abadia, 
responsabilitat que han continuat els pares. La rectoria, un 
edifici del segle xvi situat al costat de l'església, ha estat 
casa seva. Austeritat i bonhomia s'endevinen a través de 
la "successió de cinc arcs de la galeria d'hivern del primer 
pis", com en ressalta la Diputació de Tarragona a l'arxiu de 
l'edifici. 


El trepat serà per dret l'hereu 
de casa seva, d'aquesta terra 

"Sóc nascuda a la Conca però ja fa molts anys que sóc 
fora de la comarca. Els estudis em van fer marxar primer i 
la vida personal i professional després. Sortir del poble em 
va servir per formar-me com a persona, per estar bé amb 
mi mateixa, per perdre pors i inseguretats. He tingut la sort 
de viure en llocs magnètics, ara tinc el Montsant davant de 
casa i vaig néixer a l'abadia de Barberà", explica convençu- 
da que no ha perdut el vincle amb el poble i l'enforteix el 
2007 amb la direcció enològica al Celler Carlania. 

Triar entre els paisatges i la manera de viure al Priorat 
o la Conca se li fa difícil. Com escollir entre tots els projec- 
tes que té a les mans: "Em sento més de Barberà quan sóc 
al Priorat. Quan vinc a Poboleda m'agrada molt arribar a 
casa meva, m'aillo, però és clar que m'emociona molt més 
Barberà. Al Priorat hi tinc la casa, el cor és a la Conca", con- 
fessa. 

Malgrat la voràgine del dia a dia, no ha deixat de for- 
mar-se, sobretot en viticultura biodinàmica. Comença a ex- 
perimentar fa vuit anys, quan encara no se'n parlava exten- 
sament com ara, a la Granja Laya d'Ulldecona, un centre que 
és membre del Grup de Treball Biodinàmic del Mediterrani, 
aposta per l'agricultura ecològica i disposa de botiga de pro- 
ductes, mercat agrobiològic i ofereix formació permanent. 
"Sempre he tingut clar que la biodinàmica és una filosofia 
de vida, ha de sorgir de forma natural", explica. Està con- 
vençuda que, com en tot, hi ha una transició cap a l'equili- 
bri. I ha ampliat aquesta formació recentment en sessions a 
l'Escola Mercè Rossell i Domènech, d'Espiells, al Penedès: 


"Escoltes experiències de viticultura i enologia de molts pro- 
fessionals diversos i t'adones que aquesta pràctica ajuda a 
trobar l'equilibri, és una manera de cooperar en la salut, una 
forma de cuidar-nos, les persones i les plantes". 

A cada projecte aplica l'estil de viticultura que el pro- 
pietari defensa, però és clar que, al marge de l'ecològica, 
li és complicat recomanar: "No em sé els productes, ave- 
ssada com estic a l'orgànic, a més, em fa mandra revisar 
la llista. Ara estic en una altra dimensió. Ara bé, si el viti- 
cultor és d'ensulfatar, jo el respecto." Tendeix a comparar 
les regions en què treballa, el Priorat i la Conca, principal- 
ment. L'ús del sulfurós la té sovint en alerta: "Els llevats 
salvatges ja els provem al Priorat i en aquesta nova cam- 
panya ho farem a la Conca. El sulfurós al Priorat aguanta 
bé pel grau però a Barberà, on busquem l'equilibri, encara 
ho hem de veure. Com a enòloga, he de dir sempre al pro- 
pietari que poden passar coses". La sinceritat sempre per 
davant. 

Un dia qualsevol el passa amunt i avall. L'últim que re- 
passa de cap el comença un pèl tard al matí perquè no li 
agrada matinar i visita vinyes a Poboleda. La segona pa- 
rada del dia és a casa però per connectar-se a l'ordinador i 
mantenir una reunió per Siype amb Dinamarca. "Fem un 
vi que anirà majoritàriament cap al mercat danès amb dos 
companys més de la Vilella Alta i de la Vilella Baixa. Per a 
aquest projecte ja hem elaborat un vi varietal de garnatxa, 
al març hi vaig viatjar per fer in situ el cupatge i ara volem 
provar el vi varietal de carinyena en àmfora. Vaig parti- 
cipar fa poc en una trobada de dones enòlogues a Suissa 
compartint experiències de biodinàmica i vaig conèixer un 
projecte que em va convèncer i vull reproduir", explica. La 


videoconferència serveix per concretar detalls de la prope- 
ra campanya de verema i també per tractar l'ús de l'àmfora 
per envellir la carinyena en lloc de la bóta, un fet que con- 
fessa que és arriscat. La jornada laboral continua a Genium 
Celler, on passa dues hores tastant vi i controlant el sulfu- 
rós. Una estona de descans i més tard obre la finestra per a 
les questions més personals. 

RETRATS DE VI éS UN Cicle de perfils d'enòlegs 
que s'han format a la Facultat d'Enologia de la 
Universitat Rovira i Virgili de Tarragona. 


Paisatges, pràctiques vitivinícoles i perfils 
professionals diversos, però amb una única 
manera d'entendre el vi: amb passió i amb el 
convenciment que el vincle amb la terra és tan 
determinant com l'art, l'artesania, la tècnica i la 
ciència que es fonen a l'hora de fer vi. 

